
KLASA: 240-01/23-01/

URBROJ: 2196-8-02-23-
Bogdanovci, 23.01.2023. godine

Na temelju članka 17. stavka 1. podstavak 1. Zakona o sustavu civilne zaštite (»Narodne novine« 82/15, 118/18 i 31/20.) i članka 29. Statuta Općine Bogdanovci (»Službeni vjesnik Vukovarsko-srijemske županije« broj 4/21, 21/22) Općinsko vijeće Općine Bogdanovci, na 22. sjednici održanoj 26.01.2023. godine, usvojilo je:

GODIŠNJI PLAN RAZVOJA SUSTAVA CIVILNE ZAŠTITE

na području Općine Bogdanovci za 2023. godinu

UVOD

Plan razvoja kreće od postojeće situacije, a da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu Općine Bogdanovci koji će se odvojiti za sve subjekte u sustavu civilne zaštite za promatrano razdoblje.
1. PLANSKI DOKUMENTI

U aktivnosti za 2023. godinu ulaze i vođenje evidencije, dostava evidencije nadležnim tijelima  i Vukovarsko-srijemskoj županiji.
2. OPERATIVNE SNAGE CIVILNE ZAŠTITE

Osnovni nositelj izgradnje sustava civilne zaštite je Općina, a isti mora biti na toj razini da može adekvatno odgovoriti u svim slučajevima prirodne, tehničko-tehnološke i druge nesreće.

Operativne snage civilne zaštite na području Općine Bogdanovci osposobljavati će se tako da mogu uspješno izvršavati zadatke civilne zaštite u spašavanju stanovništva, materijalnih i kulturnih dobara i okoliša i u najtežim uvjetima.
2.1. Stožer civilne zaštite Općine Bogdanovci

Stožer civilne zaštite će:

·  i dalje provoditi svoje aktivnosti vezane za pandemiju COVID-19,
· organizirati edukaciju svojih novih članova,

· prikupljati i obrađivati informacija ranog upozoravanja o mogućnosti nastanka katastrofe i velike nesreće, 

· razvijati plan djelovanja sustava civilne zaštite na području Općine Bogdanovci, 

· upravljati reagiranjem sustava civilne zaštite, 

· obavljati poslove informiranja javnosti,

· predlagati donošenje odluke o prestanku provođenja mjera i aktivnosti u sustavu civilne zaštite.

Stožer civilne zaštite aktivirati će se kada se proglasi stanje neposredne prijetnje, katastrofe i velike nesreće. 

Kontakt podatke (adrese, fiksni i mobilni telefonski brojevi) članova Stožera CZ kontinuirano će se ažurirati u planskim dokumentima.

2.2. Postrojbe vatrogastva Općine Bogdanovci

Operativne snage vatrogastva su DVD-i i drugi punoljetni članovi i isti su temeljna operativna snaga sustava civilne zaštite u velikim nesrećama i katastrofama. Stoga su dužne djelovati u sustavu civilne zaštite u skladu s odredbama posebnih propisa kojima se uređuje područje vatrogastva i Planom djelovanja civilne zaštite Općine Bogdanovci.

Tijekom 2023. godine provoditi će se različiti oblici osposobljavanja vatrogasaca radi što bržeg operativnog djelovanja te redovito obavljati preventivne liječničke preglede.

U organizaciji DVD-ova, a u suradnji sa  Službom civilne zaštite Vukovar  i tijekom 2023. godine, utvrditi će se  ispravnost sustava za uzbunjivanje stanovništva u slučaju katastrofe ili velike nesreće te čujnost sirena na području Općine Bogdanovci.

2.3. Postrojba civilne zaštite Općine Bogdanovci i povjerenici CZ Općine Bogdanovci
2.3.1. Postrojba civilne zaštite opće namjene

Kontinuirano ćemo  ažurirati podatke o pripadnicima nove Postrojbe CZ opće namjene u mobilizacijskim dokumentima u svrhu povećanja spremnosti i mogućnosti u provođenju akcija civilne zaštite.

U skladu sa Smjernicama 2020.-2023. izvršiti će se osposobljavanje i smotriranje Postrojbe civilne zaštite.
2.3.2. Povjerenici civilne zaštite

Održati će se sastanak povjerenika CZ i zamjenika povjerenika, a u svrhu povećanja spremnosti u provođenju akcija civilne zaštite provoditi reviziju povjerenika civilne zaštite i njihovih zamjenika i prema potrebi izvršiti izmjene. U skladu sa Smjernicama 2020.-2023. organizirati će se i provesti vježba primjerena povjerenicima CZ.

2.4. Službe koje se civilnom zaštitom bave u svojoj redovitoj djelatnosti

Na području Općine Bogdanovci djeluju službe i pravne osobe koje se u svojoj redovitoj djelatnosti bave zaštitom i spašavanjem (ambulante Doma zdravlja Vukovar u Bogdanovcima i Petrovcima).

U narednom razdoblju potrebito je pojačati suradnju sa službama, koje se civilnom zaštitom bave u okviru svoje redovne djelatnosti kako bi koordiniranim djelovanjem doprinijelij ačanju sustava civilne zaštite na području Općine Bogdanovci i njenom funkcioniranju kao jedinstvene cjeline.

2.5. Pravne osobe od interesa za civilnu zaštitu

U Općina Bogdanovci ne postoje  pravne osobe od interesa za civilnu zaštitu.
2.6.  Ostale Udruge


Udruge, koje nemaju javne ovlasti, a od interesa su za sustav civilne zaštite, uključuju se u provođenje mjera i aktivnosti sustava civilne zaštite sukladno Planu CZ  Općine Bogdanovci. Stoga iste trebaju samostalno provoditi osposobljavanje svojih članova i sudjelovati u osposobljavanju i vježbama s drugim operativnim snagama sustava civilne zaštite na području Općine Bogdanovci.

3. SURADNJA NA PODRUČJU CIVILNE ZAŠTITE


Suradnju ostvariti u cilju podizanja razine sigurnosti civilnog stanovništva, imovine, te eko-sustava. 

U okviru Općine Bogdanovci potrebno je kontinuirano surađivati (razmjenjivati iskustava, podatke, znanja i vještine) sa odgovarajućim institucijama i dogovarati zajedničko djelovanje i pružanje međusobne pomoći u skladu sa pozitivnim propisima. 

Nastaviti suradnju sa Službom civilne zaštite Vukovar i Ministarstva unutarnjih poslova.

4. FINANCIRANJE SUSTAVA CIVILNE ZAŠTITE

Prema Zakonu o civilnoj zaštiti, izvršno tijelo jedinice lokalne samouprave, odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti, u Proračunu Općine Bogdanovci za 2023. godinu, u skladu s ostalim posebnim propisima, ugrađene slijedeće stavke:
	R.

br.
	OPIS POZICIJE
	IZNOS (kn)
	ZA POTREBE

	
	
	2023.
	2024.
	2025.
	

	STOŽER CIVILNE ZAŠTITE

	1.
	Sastanak i 

smotriranje Postrojbe CZ
	1.000,00kn/132,72 €
	1.000,00kn/132,72 €
	1.000,00kn/132,72 €
	Naknade članovima Stožera

	
	Simulacijsko-komunikacijska vježba
	1.000,00kn/132,72 €
	1.000,00kn/132,72 €
	1.000,00kn/132,72 €
	Naknade članovima Stožera

	
	Vježba operativnih snaga
	1.000,00kn/132,72 €
	1.000,00kn/132,72 €
	1.000,00kn/132,72 €
	Izrada elaborata, ručak za sudionike

	
	Poslovi civilne zaštite
	1.000,00kn/132,72 €
	1.000,00kn/132,72 €
	1.000,00kn/132,72 €
	Izrada dokumenata CZ-a

	
	
	1.000,00kn/132,72 €
	1.000,00kn/132,72 €
	1.000,00kn/132,72 €
	Ažuriranje dokumenata CZ-a

	
	UKUPNO:
	5.000,00kn /663,61€

	5.000,00kn /663,61€

	5.000,00kn /663,61€

	

	
	SVEUKUPNO:
	15.000,00kn / 1.990,84€
	

	VATROGASTVO

	2.
	DVD Bogdanovci
DVD Petrovci
DVD Svinjarevci
	200.000,00kn
/ 26.544,56€
	200.000,00kn

/ 26.544,56€
	200.000,00kn

/ 26.544,56€
	Oprema, dežurstvo, registracija m/v, liječnički pregledi, gorivo, vježbe, tekuće poslovanje

	
	Procjena ugroženosti i 

Plan ZOP-a
	/
	/
	/
	Izrada i ažuriranje dokumenata

	
	UKUPNO:
	200.000,00kn 26.544,56€
	 200.000,00kn 26.544,56€
	 200.000,00kn 26.544,56€
	

	
	SVEUKUPNO:
	600.000,00 kn / 79.633,68 €
	


Danom stupanja na snagu ovog Godišnji Plan razvoja sustava civilne zaštite Općine Bogdanovci za 2023. godinu prestaje važiti Godišnji Plan razvoja sustava civilne zaštite Općine Bogdanovci za 2023. godinu , KLASA: 240-01/22-01/20, URBROJ: 2196-8-02-22-1

  („Službeni vjesnik“ Vukovarsko-srijemske županije broj 30/22).

Ovaj Godišnji plan stupa na snagu prvog dana od dana objave u „Službenom vjesniku“ Vukovarsko-srijemske županije.

                                                                                       Predsjednica Općinskog vijeća

                                                                                       Anamarija Savić Bajac, bacc.admin.publ.                                                                                   

